stanford-oval/wikipedia huggingface dataset:
גורו
הערות שוליים

↑  יש הטוענים שמעמדו של מורה רוחני עדיף על מעמדו של גורו, שהרי גורו הוא מונח הודי ולא מונח מקובל במערב בדרך כלל. ראו הבחנה בין מורה רוחני לשרלטן.
↑  אינדקס הגורואים GurusFeet
| --- | --- |
בקרת זהויות :  NLI: 987007545837305171  BnF: cb119495278 (data)  LCCN: sh85057982  LNB: 000092996 
ערך זה הוא קצרמרבנושא דת. אתם מוזמנים לתרום לוויקיפדיה ו.
גרוס-גראו (מחוז)

גְרוֹס-גֶרַאוּ (בגרמנית: Groß-Gerau) הוא מחוז בדרום מדינת הסן שבגרמניה. מחוזות סמוכים הם מיין-טאונוס, פרנקפורט, ללא מחוז, דארמשטאדט-דיבורג, ברגשטראסה, אלציי-וורמס, מיינץ-בינגן והערים ללא מחוז מיינץ וויסבאדן.
היסטוריה

שורשי המחוז ההיסטוריים הם ב"גראואר מארק", שהוזכר לראשונה בשנת 910. החל משנת 1066, הרוזנים מקאצנלבוגן הפכו לשליטי האזור, עד שבשנת 1479 הוא הגיע להסן. המחוז הוקם בשנת 1832. החלק המזרחי הועבר למחוז דארמשטאדט-דיבורג בשנת 1874, מה שנתן למחוז את גודלו הנוכחי.
שותפויות

בשנת 1979, המחוז החל שותפות עם מחוז צ'שייר (בריטניה). שותפויות אחרות הן עם המחוז ויימאר לאנד בתורינגיה, גרמניה, העירייה מסאטפה בניקרגואה והמחוז הפולני קלוצקו.
גאוגרפיה

המחוז ממוקם בעמק הריין העליון. נהר המיין יוצר את הגבול הצפוני של המחוז, נהר הריין את הגבול המערבי. במזרח מתרוממים הרי אוֹדֶנוֹוולד בגבול המחוז.
הנקודה הגבוהה ביותר במחוז היא 145 מטר מעל פני הים, הממוקמת ליד מורפלדן על אתר השלכת אשפה לשעבר, והנמוכה ביותר היא 83.2 מטר גבוהה וממוקמת בפי המיין אל הריין.
דוכס מרלבורו

| --- | --- |

שלט האצולה של דוכס מרלבורו
 מדינה:  הממלכה המאוחדת
 מייסד:  ג'ון צ'רצ'יל, הדוכס הראשון ממרלבורו
 ראש הבית הנוכחי:  ג'יימס ספנסר-צ'רצ'יל, הדוכס השנים-עשר ממרלבורו
 תקופת השושלת:  1702–הווה (כ־322 שנים)
ג'ון צ'רצ'יל, הדוכס הראשון ממרלבורו
דוכס מרלבורו (באנגלית: Duke of Marlborough), הנקרא על שם העיר מרלבורו, הוא תואר אצולה אנגלי העובר בירושה. המחזיק הראשון בתואר היה ג'ון צ'רצ'יל, הדוכס הראשון ממרלבורו (1650–1722), הגנרל האנגלי הנודע. דוכס מרלבורו הוא תואר הדוכס העשירי בחשיבותו כיום, ולפיכך שמור למחזיק בתואר מקום מכובד בטקסים רשמיים לפי סדר הקדימות באנגליה ובוויילס.
רשימת המחזיקים בתואר

רוזן מרלבורו (יצירה ראשונה; 1626)
ג'יימס ליי, הרוזן הראשון ממרלבורו (1552–1629)
הנרי ליי, הרוזן השני ממרלבורו (1595–1638)
ג'יימס ליי, הרוזן השלישי ממרלבורו (1618–1665)
ויליאם ליי, הרוזן הרביעי ממרלבורו (1612–1679)
רוזן מרלבורו (יצירה שנייה; 1689)
ג'ון צ'רצ'יל, הרוזן הראשון ממרלבורו (1650–1722): הפך לדוכס ממרלבורו ב-1702.
דוכס מרלבורו (1702)
ג'ון צ'רצ'יל, הדוכס הראשון ממרלבורו (1650–1722)
הנרייטה גודולפין, הדוכסית השנייה ממרלבורו (1681–1733)
צ'ארלס ספנסר, הדוכס השלישי ממרלבורו (1706–1758)
ג'ורג' ספנסר, הדוכס הרביעי ממרלבורו (1739–1817)
ג'ורג' ספנסר-צ'רצ'יל, הדוכס החמישי ממרלבורו (1766–1840)
ג'ורג' ספנסר-צ'רצ'יל, הדוכס השישי ממרלבורו (1793–1857)
ג'ון וינסטון ספנסר-צ'רצ'יל, הדוכס השביעי ממרלבורו (1822–1883): היה אביו של רנדולף צ'רצ'יל, שהיה אביו של ראש ממשלת בריטניה לשעבר סר וינסטון צ'רצ'יל.
ג'ורג' צ'ארלס ספנסר-צ'רצ'יל, הדוכס השמיני ממרלבורו (1844–1892)
צ'ארלס ריצ'רד ספנסר-צ'רצ'יל, הדוכס התשיעי ממרלבורו (1871–1934)
ג'ון אלברט ויליאם ספנסר-צ'רצ'יל, הדוכס העשירי ממרלבורו (1897–1972)
ג'ון ג'ורג' ואנדרבילט הנרי ספנסר-צ'רצ'יל, הדוכס האחד-עשר ממרלבורו (1926–2014)
צ'ארלס ג'יימס ספנסר-צ'רצ'יל, הדוכס השנים-עשר ממרלבורו (נולד ב-1955)
היורש של הדוכס הנוכחי הוא ג'ורג' ג'ון גודולפין ספנסר-צ'רצ'יל, המרקיז מבלנדפורד (נולד ב-1992).
בית דוכסות מרלבורו ארמון בלנהיים.
דב אהרונוב

| --- | --- |

 לידה:  9 בפברואר 1938 (בן 86) קריית חיים, פלשתינה (א"י) 
 ענף מדעי:  מתמטיקה שימושית, אנליזה מרוכבת 
 מקום לימודים:  הטכניון – מכון טכנולוגי לישראל 
 מנחה לדוקטורט:  אלישע נתניהו 
 מוסדות:  הטכניון – מכון טכנולוגי לישראל 
 תלמידי דוקטורט:  דאוד בשותי 
 
דב אהרונוב (נולד ב-9 בפברואר 1938) הוא מתמטיקאי ישראלי ופרופסור אמריטוס בפקולטה למתמטיקה בטכניון. תחום מחקריו הוא אנליזה מרוכבת, הכולל את תורת הפונקציות הגאומטריות (geometric function theory), משוואות דיפרנציאליות רגילות, מערכות דינמיות, "אריזה של "עיגולים" (כדורים במספר ממדים) "The Schwazian derivative and univalent functions"ותחומי אינטגרציה (quadrature domains), שבה היה מפורצי התחום.
אודות

נולד בקריית חיים להלל ודולה אהרונוב. אביו הגיע לארץ מהעיר דניפרופטרובסק באוקראינה. אמו עלתה בגיל 16 מליטא ובארץ עבדה במסגרת "גדוד העבודה". אביו עבד כל חייו בבית חרושת "שמן" כמנהל עבודה ואמו הייתה עקרת בית. דב ניגן במשך שנים רבות בילדותו בכינור, אולם בגיל 18 החליט לבחור בכיוון המדעי.
את לימודיו האקדמאים החל כעתודאי בטכניון, בחיפה. סיים תואר ראשון במתמטיקה בשנת 1960. שירת כממלא מקום קצין במטה הכללי ואחר כך עבר לחיל הים בחיפה, במטרה להמשיך לתואר שני בטכניון. בחיל היה בין האחראים על עבודות המחשוב הקשורות בשיפוץ הצוללת "תנין". הוא סיים תואר שני בשנת 1963 וקיבל תואר דוקטור בשנת 1967, בהנחייתו של פרופסור אלישע נתניהו. נושא עבודתו: "נגזרות השוורציות ופונקציות פשוטות". עשה פוסט דוקטורט באוניברסיטת מרילנד ואחר כך הצטרף למחלקה למתמטיקה בטכניון. בשנת 1972 מונה לפרופסור חבר ובשנת 1978 פרופסור מן המניין. בשנת 1989 מונה לעמוד בראש הקתדרה למתמטיקה בטכניון על שם רג' ואוה דונר. בשנת 2006 יצא לגמלאות.
ביחד עם המתמטיקאי האמריקאי הרולד שפירא- Harold Shapiro פיתח במשך עשרות שנים את התאוריה של תחומי אינטגרציה (quadrature domains). מאמרם, "Domains on which analytic functions satisfy quadrature identities", משנת 1976 שפורסם בJournal d'Analyse Mathématique נחשב לפורץ הדרך בתחום.
בהנחייתו של פרופ' אהרונוב סיימו לימידי דוקטורט:
דאוד בשותי
גילה פרוכטר (כמחליף לפרופ' אורי סרברו בשנה האחרונה של התזה)
פרץ רונן
לביא קרפ
וכן סטודנטים לתואר שני:
אדריס תיתי
מיניוביץ רות
יוסף שרגל
אלכס סטודניצקי
גרסיאלה גומז
חמוטל אורגד
פרופ' אהרונוב פרסם כ - 70 מאמרים אקדמיים בכתבי עת מתמטיים.
בשנת 1972 הוענק לו פרס רוזנבלום על עבודת מחקר בטכניון ובשנת 1992 הוענק לו פרס מהלר למתמטיקה.
אחיו, יקיר אהרונוב, הוא פרופסור לפיזיקה באוניברסיטת תל אביב. דב אב לשלושה ילדים: עינת הבכורה והתאומים ניב ודורית.
ניב בוגר תואר ראשון במתמטיקה של הטכניון.
עינת ודורית שתיהן בעלות תואר פרופסור מן המניין באוניברסיטה העברית בירושלים. דורית היא פרופ' למדעי המחשב. עינת היא פרופ' למדעי כדור הארץ. לאחר פרישתו לגמלאות התפנה לכתיבה ופרסם מאות כתבות בנושאים הקשורים לילדותו בקריית חיים, וכן בנושאים הקשורים למדינה ולחברה.
גנדהארה

גנדהארה ( (סנסקריט: गन्धार, פשטו: ګندارا, אורדו: گندھارا) ) הייתה ממלכה קדומה שהשתרעה בעמקי הנהרות סוואט וקאבול ובמישור פוטהאר, בשטח שהיום נמצא בצפון פקיסטן ובצפון-מזרח אפגניסטן, הערים המרכזיות בממלכה היו פורושפורה (פשאוור המודרנית) והעיר טקששילה (טקסילה המודרנית).
השם גנדהארה מופיע לראשונה בשירה ההודית האפית ובטקסטים ריגוודה ואטהרוודה הם מוזכרים כשבט. הצורה הפרסית של השם, Gandara, מוזכרת על ידי הרודוטוס בהקשר הסיפור של סקילקס איש קריאנדה, מגלה ארצות יווני, אשר התחיל את הפלגתו בנהר האינדוס בעיר בגנהארה. השם Gandhara כנראה נובע מהמילה הסנסקריטית gandha, שפירושה "בושם".
הממלכה התקיימה בשנים 500-1500 לפני הספירה כמרכז תרבות בודהיסטי, העיר ידועה כמקום לידתו של פדמאסמבהאבה מייסד הבודהיזם הטיבטי, העיר ידועה בסגנון האמנות המיוחד לה, Gandhara style, אשר הוא זרם באמנות הבודהיסטית שהתפתח והושפע על ידי מיזוג בין אמנות יוונית פרסית סורית והודית, זרם זה באמנות הגיע לשיאו בתקופת שלטונה של אימפריית קושאן.
הממלכה הפסיקה להתקיים כיישות עצמאית בשנת 520 לפני הספירה, כאשר היא נכבשה על ידי האימפריה הפרסית, אך תרבותה הגיעה לשיא בתקופת אימפריית קושאן, בשנים 75-230.
בסביבות שנת 450 שטחי הממלכה נכבשו על ידי ההונים הלבנים, אשר דגלו בהינדואיזם, ותושבי האזור המירו את דתם בהדרגתיות להינדואיזם. בשנים 400, 520 ו-644 האזור תועד על ידי עולי רגל ונזירים סינים (פאשיין, שוואנדזאנג). בשנת 400 נאמר שהבודהיזם שגשג בה, בשנת 520 מתואר הרס שבוצע על ידי ההונים, ובשנת 644 מתואר שהבודהיזם היה בדעיכה, וההינדואיזם היה בעליה, כמו כן תואר שהמקדשים הבודהיסטים היו נטושים.
דב-בר קרלר

| --- | --- |
אין תמונה חופשית
 לידה:  6 במרץ 1958 (בן 66) מוסקבה, ברה"מ 
 מדינה:  ישראל 
 מקום לימודים:  אוניברסיטת אוקספורד 
 שפות היצירה:  יידיש 
 
דב-בר קרלר (ביידיש: דוב-בער קערלער; באנגלית: Dov-Ber Kerler; נולד ב-1958 במוסקבה) הוא משורר יידי ופרופסור באוניברסיטת אינדיאנה.
ביוגרפיה

קרלר נולד במוסקבה, בנו של המשורר היידי יוסף קרלר וגדל בסביבה המעורה בתרבות היידיש. בשנת 1971 עבר עם משפחתו לירושלים. סיים תואר ראשון בספרות יידיש ובלשנות הודו-אירופית באוניברסיטה העברית (1983) החל ללמוד לדוקטורט בלימודי יידיש באוניברסיטת אוקספורד (והיה לתלמיד הדוקטורט הראשון ליידיש באוניברסיטה זו). בין השנים 1989 ל-2000 לימד באוקספורד בקולג' לינקולן. את עבודת הדוקטורט שלו עשה על מקורות ספרות היידיש המודרנית במזרח אירופה (1988). בשנת 1999 פרסם את הספר Origins of Modern Literary Yiddish על בסיס מחקרו.
בשנת 2001 עבר לארצות הברית כדי לשמש כראש תוכנית ללימודי יידיש באוניברסיטת אינדיאנה. משנת 2002 עומד בראש פרויקט "Yiddish Ethnographic Project" העוסק בתיעוד של דוברי יידיש באוקראינה ובחלקים אחרים של מזרח אירופה.
משנת 1993 משמש כעורך ב"ירושלימער אלמאנאך" ומשנת 2003 משמש כעורך בפועל.
קרלר כתב מספר ספרי שירה ביידיש והוא מפרסם שירה ביידיש תחת שם העט "באָריס קאַרלאָוו" (בוריס קַרלוֹב). זכה בפרס רובינליכט ב-2006.
ספרים שערך

The History of Yiddish Studies (1991)
The Politics of Yiddish (1998)
דוכס מונטרוז

דוכס מונטרוז (באנגלית: Duke of Montrose) הוא תואר אצולה סקוטי הניתן בממלכה המאוחדת. התואר ניתן לעומד בראש שבט גרהאם והוא קרוי על שם אזור מונטרוז באנגוס שמערב סקוטלנד. דוכסות מונטרוז נוסדה פעמיים, לראשונה ב-1488 עבור דייוויד לינדזי (רוזן קרופורד החמישי) אך הדוכסות בוטלה עם מותו. שושלת הדוכסות הנוכחית נוסדה על ידי המלכה אן ב-1707 עם הפיכת מרקיז מונטרוז הרביעי ג'יימס גרהאם לדוכס מונטרוז הראשון, זאת כאות הוכרה לתרומתו לאיחוד אנגליה וסקוטלנד באותה שנה. החל מ-1992, נושא בתואר זה ג'יימס גרהאם, דוכס מונטרוז השמיני, פוליטיקאי וחבר בית הלורדים מטעם המפלגה השמרנית.
לצד התואר 'דוכס מונטרוז' שאר תוארי הדוכס כוללים תארים קודמים שנותרו, כאלו שנוספו או כאלו שהתמזגו מנישואים וכדומה: מרקיז מונטרוז, מרקיז גרהאם ובוכאנן, רוזן מונטרוז, רוזן קינקרדין, רוזן גרהאם, ויקונט דונדאף, לוד גרהאם, לורד גרהאם ומאדוק, לורד אברות'וון מגדוק ופינטרי, וברון גרהאם מבלפורד. אחוזת הדוכסות היא בית אוכמר כאשר מרכז השבט עדיין מוגדר באחוזת הדוכס ההיסטורית בטירת בוכאנן.
סמל הדוכסות

שלט האצולה של הדוכסות מורכב ממגן המחולק לארבע רבעים, שכוללים שני זוגות סמלים זהים.
רבע ראשון (עליון שמאל) ורביעי (תחתון ימין): שלושה צדפים בצבע אור מוטענים על פס סאבל ברקע אור - סמל שבט גרהאם
רבע שני (עליון ימין) ושלישי (תחתון שמאל): שלושה סמלי ורד אדומים על רקע לבן - סמל אחוזת מונטרוז
דוכסי מונטרוז

ג'יימס גרהאם, דוכס מונטרוז הראשון (1742–1682) - בנו הבכור של מרקיז מונטרוז השלישי
ויליאם גרהאם, דוכס מונטרוז השני (1790–1712) - בנו השביעי של הדוכס הראשון
ג'יימס גרהאם, דוכס מונטרוז השלישי (1736–1755) - בנו של היחיד של הדוכס השני
ג'יימס גרהאם, דוכס מונטרוז הרביעי (1874–1799) - בנו השני של הדוכס השלישי
דאגלס ברספורד מליז רונלד גרהאם, דוכס מונטרוז החמישי (1925–1852) - בנו השלישי של הדוכס הרביעי
ג'יימס גרהאם, דוכס מונטרוז השישי (1954–1878) בנו הבכור של הדוכס החמישי
ג'יימס אנגוס גרהאם, דוכס מונטרוז השביעי (1992–1907) בנו הבכור של הדוכס השישי
ג'יימס גרהאם, דוכס מונטרוז השמיני (נולד 1935) בנו הבכור של הדוכס השביעי
יורש העצר הוא ג'יימס אלכסנדר נורמן גרהאם, מרקיז מונטרוז (נולד 1973) בנו הבכור של הדוכס השמיני
גנדי סמריטי

| --- | --- |

 מידע כללי
 סוג:  מוזיאון, בית מגורים 
 על שם:  מהאטמה גנדי 
 מיקום:  New Delhi district 
 מדינה:  הודו 
 הקמה ובנייה
 תקופת הבנייה:  ?–1973
 תאריך פתיחה רשמי:  1973 
 קואורדינטות:  28°36′07″N 77°12′52″E﻿ / ﻿28.601861°N 77.214333°E﻿ / 28.601861; 77.214333
 gandhismriti.gov.in
  (למפת דלהי מוגדלת) גנדי סמריטי(למפת דלהי רגילה) גנדי סמריטי
 
גנדי סמריטי (בהינדי: गाँधी स्मृति), לשעבר בית בירלה, הוא בית מגורים בעיר ניו דלהי שבהודו. אבי האומה ההודית מהאטמה גנדי התגורר בבית זה בחמשת החודשים האחרונים לחייו ובחצרו נרצח על ידי מתנקש ב-30 בינואר 1948.
בראשיתו היה הבית שייך למשפחת אנשי העסקים האמידה בירלה ונקרא על שמה. ממשלת הודו רכשה את הבית ב-1971 והוא נפתח לציבור שנתיים לאחר מכן. מאז שוכן בו מוזיאון אודות חייו של גנדי ורציחתו. במקום מוצגים בין השאר החדר בו התגורר גנדי והחצר שבה נהג לערוך מדי ערב מפגש עם קהל, שבאחד מהם נרצח. הבניין וחצרו שומרו כפי שהיו בימי גנדי. סככה ובה עמוד זיכרון ניצבים בנקודה בה התרחש הרצח.
בשנת 2005 נפתח במקום מוזיאון מולטימדיה לזכר גנדי.
המבנה
עמוד הזיכרון הניצב במקום שבו נרצח גנדי
גמר גביע המדינה בכדורגל 1996

גמר גביע המדינה בכדורגל 1996 התקיים באצטדיון בלומפילד בתל אביב ב-28 במאי 1996, ובו נקבע כי מחזיקת גביע המדינה בכדורגל 1995/1996 היא מכבי תל אביב, שניצחה במשחק את הפועל עירוני ראשון לציון בתוצאה 1-4 ב-90 דקות. הייתה זו המהדורה ה-58 של גביע המדינה, וה-43 מאז קום המדינה.
עבור מכבי תל אביב היה זה הגביע ה-13 בו היא זוכה מאז קום המדינה (וה-19 בתולדות המועדון), בהופעה הרביעית שלה בגמר הגביע מתוך 5 השנים האחרונות בהם הגיעה לגמר, והזכייה השניי ב-3 שנים, מאז זכייתה ב-1993/1994 אז ניצחה את היריבה העירונית הפועל תל אביב 0-2 בגמר הגביע. מכבי תל אביב הגיעה לגמר לאחר 4 משחקים במפעל, כאשר בכולם היא ניצחה בתום 90 דקות, עם מאזן שערים של 5-1 לטובתה, כאשר היא מציגה ממוצע שערים של 1.25 שערים למשחק. מנגד הגיעה הפועל עירוני ראשון לציון כאשר זהו הגמר הראשון אליו היא מגיעה בהיסטוריה מאז קום המדינה (לפני כן הגיעה לגמר של 1946 בו הפסידה גם אז למכבי תל אביב 1-6), והיא עשתה זו אחרי 4 משחקים בהם ניצחה ב3 מהם ב-90 דקות, ובאחד מהם בתום 120 דקות אחרי הארכה, ועם מאזן שערים של 10-2 לטובתה עם ממוצע של 2.5 שערים למשחק.
הדרך אל הגמר

| מכבי תל אביב> יריבה | מכבי תל אביב> תוצאה | סיבוב | הפועל עירוני ראשון לציון> תוצאה | הפועל עירוני ראשון לציון> יריבה |
| --- | --- | --- | --- | --- |
| הפועל ירושלים | 1–0 | 32 האחרונות | 1–0 | מכבי יבנה |
| הפועל חיפה | 1–0 | שמינית הגמר | 3–0 | הפועל בית שאן |
| בית"ר ירושלים | 1–0 | רבע הגמר | 2–1ה | בית"ר תל אביב |
| מכבי חיפה | 2–1 | חצי הגמר | 4–1 | בני יהודה תל אביב |
הדרך אל הגמר > מכבי תל אביב

מכבי תל אביב הגיעה כקבוצה הבכירה בישראל, לאחר שזכתה 10 ימים לפני כן באליפות הליגה הלאומית לעונת 1995/1996, בהפרש גדול של 8 נקודות מסגניתה מכבי חיפה, כמו כן בעלת הצלחה מסחררת במפעל גביע המדינה, עם 3 הגעות לגמר ב-4 השנים האחרונות, עם זאת, מתוכם זכתה ב-1 בלבד.
בסיבוב ח' אירחה מכבי תל אביב את קבוצת הליגה הארצית (הליגה השנייה דאז) הפועל ירושלים, אותה ניצחה 1-0 משער של החלוץ הוותיק אלי דריקס בדקה ה-50. בשמינית הגמר יצאה למשחק חוץ נגד הפועל חיפה באצטדיון קריית אליעזר, וניצחה 1-0 משער של הקשר והקפטן ניר קלינגר בדקה ה-24. ברבע הגמר התארחה למשחק קשה מול המתמודדת לתואר והקבוצה שסיימה במקום השלישי בליגה הלאומית באותה העונה, בית"ר ירושלים, וגם אותה ניצחה 1-0 משער של הקשר הצעיר המצטיין אבי נמני בדקה ה-69. בחצי הגמר הנייטרלי באצטדיון רמת גן שיחקה מול היריבה לתואר מכבי חיפה, שאף עלתה ליתרון משער של חיים רביבו בדקה ה-32, אולם בדקות 41 ו-76 הפכה מכבי תל אביב את התוצאה משערים של ניר קלינגר ואיציק זוהר, בדרך לגמר ה-29 בהיסטוריה של המועדון.
הדרך אל הגמר > הפועל עירוני ראשון לציון

הפועל עירוני ראשון לציון הגיעה כקבוצה צעירה שהצליחה לעלות לליגה הבכירה, רק 2 עונות קודם לכן ונלחמה על חייה בליגה הלאומית, והפעם האחרונה שהייתה בגמר גביע המדינה הייתה ב-1946, 50 שנים קודם לכן בגלגול קודם של הקבוצה, בו הפסידה גם אז למכבי תל אביב 1-6. אולם עונה זו הייתה אחת העונות הטובות שלה מבחינתה כאשר סיימה במקום התשיעי שהבטיח לה עונה נוספת בליגה הלאומית.
בסיבוב ח' התארחה עירוני ראשון לציון אצל קבוצת הליגה הארצית מכבי יבנה, אותה ניצחה 1-0 משער של דני אלברט. בשמינית הגמר אירחה את היריבה לתחתית הליגה הלאומית הפועל בית שאן, אותה היא ניצחה 3-0 משערים של משה סבג, ניר שיקווה ודני אלקסלסי. ברבע הגמר התארחה אצל עוד יריבה לתחתית, בית"ר תל אביב, כאשר בית"ר עולה ראשונה על הלוח משער של אריק שריקי בדקה החמישית, אולם ראשון לציון משווה את התוצאה עוד במחצית הראשונה בדקה ה-44 משער של ניר שיקווה. המשחק מסתיים ב-90 דקות בתוצאה 1-1, ו-4 דקות בלבד לתוך ההארכה ניר שיקווה משלים צמד ומעלה את ראשון לציון ל-1-2 תוצאה שנשמרת עד לתום 120 הדקות והקבוצה ממשיכה לחצי הגמר. בחצי הגמר הנייטרלי באצטדיון רמת גן פוגשת הקבוצה את בני יהודה תל אביב המתמודדת איתה בחלק התחתון של הטבלה בליגה הלאומית, אותה היא מנצחת בקלות כאשר היא כובשת רביעייה מרגליהם של משה סבג, ניר שיקווה, ולדימיר גרשנייב ושרון מרציאנו ומנצחת 1-4 בדרך לגמר הראשון בהיסטוריה של הקבוצה מזה 50 שנים.
סיכום מהלכי המשחק > מחצית ראשונה

כבר בדקה ה-14, לאחר כדור קרן של מכבי שהורחק, הכנסת כדור של בלם מכבי תל אביב אמיר שלח מצאה ברחבה את הקשר המצטיין אבי נמני שהטעה את הבלם ומול השוער, בעט חזק ופנימה - 0:1 למכבי תל אביב.
10 דקות מאוחר יותר בדקה ה-24 בהתקפת מכבי תל אביב, הסתיים דאבל פס כפול בין חיים חג'ג' לניר קלינגר, בבישול של חג'ג' במסירת רוחב לחלוץ קבוצתו אלי דריקס שכבש מתוך הרחבה וקבע 0:2 למכבי תל אביב.
ארבע דקות בלבד מאוחר יותר, בדקה ה-28, קשר מכבי תל אביב אלון ברומר לקח כדור ממחצית המגרש, התקדם ללא הפרעה עד לרחבת היריבה ובעט מול השוער לתוך הרשת, וקבע 0:3 למכבי תל אביב אחרי פחות מחצי שעה של משחק.
סיכום מהלכי המשחק > מחצית שנייה

בדקה ה-59 השלים חיים חג'ג' בישול שני, הפעם למאיר מליקה שהקפיץ באומנות מ-16 מטר מעל שוער ראשון לציון שביט אלימלך וקבע 0:4 למכבי תל אביב עוד לפני הדקה ה-60. היה זה למעשה שערו האחרון של החלוץ מליקה במדי הקבוצה, וגם משחקו האחרון בקבוצה.
בדקה ה-87, מכבי יצאה להתקפה שבסיומה הוחמץ שער נוסף על ידי מליקה. מיד לאחר החמצת השער החמישי, עירוני ראשון לציון יצאה להתקפה מתפרצת וניסן קפטה כבש שער מצמק שקבע את תוצאת המשחק - 1:4 למכבי תל אביב שזוכה פעם שנייה ב-4 שנים בגביע המדינה. הייתה זו זכייתה ה-13 של מכבי תל אביב בגביע המדינה מאז קום המדינה וה-19 בתולדות המועדון (מתוך 29 גמרים בהם התמודדה) ובכך השלימה הקבוצה זכייה גם בדאבל השביעי בתולדותיה מאחר שזכתה גם באליפות הליגה הבכירה באותה העונה.
| 0 | 1 | 2 | 3 | 4 |
| --- | --- | --- | --- | --- |
| 28 במאי 1996 17:15 | מכבי תל אביב | 1:4 | עירוני ראשון לציון | אצטדיון בלומפילד, תל אביב צופים: 15,000 שיפוט: יצחק בן יצחק |
| 28 במאי 1996 17:15 | אבי נימני  , 14'   אלי דריקס  , 24'  אלון ברומר  , 29'  מאיר מליקה  , 59' | (סיקור) | ניסן קפטה  , 87' | אצטדיון בלומפילד, תל אביב צופים: 15,000 שיפוט: יצחק בן יצחק |
סיכום מהלכי המשחק > הרכבי הקבוצות

| --- | --- |
              מכבי תל אביב :               הפועל עירוני ראשון לציון
דאש מייהוק

| --- | --- |

 לידה:  24 במאי 1974  (בן 50) ניו יורק, ארצות הברית
 שם לידה:  Dashiell Raymond Mihok
 מדינה:  ארצות הברית 
 תקופת הפעילות:  מ-1993
 מקום לימודים:  תיכון ברונקס למדעים  אוניברסיטת פורדהם  בית ספר המקצועי לילדים 
 מספר צאצאים:  2
 פרסים והוקרה:  פרס סטלייט לליהוק הטוב ביותר (1999) 
 https://music.dashmihok.net
 פרופיל ב-IMDb
 
דשיל "דאש" ריימונד מייהוק (באנגלית: Dashiell "Dash" Raymond Mihok; ‏24 במאי 1974) הוא שחקן אמריקאי, המוכר בזכות תפקידיו בסרטים"רומיאו וג'ולייט" (1996), "הקו האדום" (1998), "היום שאחרי מחר" (2004), "קיס קיס, בנג בנג" (אנ') (2005), "אני אגדה" (2007) ומתפקידיו בסדרות הטלוויזיה "פליסיטי" (1999) ובשל הופעתו בתור ברנדן "באנצ'י" דונובן בסדרה הפשע "ריי דונובן" (2013–2020).
ביוגרפיה

מייהוק נולד במנהטן, ניו יורק, בנם של שחקני התיאטרון אנדריאה מייהוק (לבית קלוק) וריימונד ת'ורן מייהוק (נ. 1934). יש לו שתי אחיות גדולות ממנו: גוון מייהוק, שחקנית, וססילי טרנקה, מורה למדעים. הוא ממוצא צ'כי ובריטי.
נולד וגדל בשכונת גריניץ' וילג' ובהמשך התגורר בקהילת האמנים Westbeth בשכונת ווסט וילג' (אנ'). הוא למד ב-PS 3, בית ספר יסודי ציבורי במנהטן, שנקרא כיום בית הספר ג'ון מלסר צ'ארט. הוא למד בבית הספר המרכזי (MS 243) לחטיבת הביניים. לאחר שסיים את לימודיו בתיכון ברונקס למדעים (אנ'), שם שיחק בייסבול, מייהוק הופיע בתוכנית הטלוויזיה קצרת הימים של ABC‏, "CityKids", שהציגה שחקנים ילדים מקומיים בניו יורק והופיע בתוכנית "החבובות" של ג'ים הנסון. הוא למד גם בבית הספר המקצועי לילדים (אנ') במנהטן עם חברו הטוב, השחקן דונלד פייז'ון.
קריירה

מייהוק החל את דרכו בהוליווד בשנת 1996 עם תפקיד משנה בסרט ההתבגרות "פוקס פייר" שהיה כישלון קופתי. בהמשך, שיחק בדרמה הרומנטית של באז לורמן "רומיאו וג'ולייט" בתפקיד בנווליו, בן דודו וחברו של רומיאו (לאונרדו דיקפריו).
בשנת 1998 שיחק בדרמת המלחמה של טרנס מאליק "הקו האדום" בתפקיד סמל דון דול. ב-1999 הצטרף מייהוק לצוות העונה השנייה של סדרת הדרמה "פליסיטי" בתפקיד ליין מק'ינן.
בשנת 2004 שיחק מייהוק בסרט האסונות של רולנד אמריך "היום שאחרי מחר", שבו גילם את דמותו של ג'ייסון אוונס. בהמשך השנה שיחק גם בקומדיה הרומנטית "קוני וקרלה" לצדן של ניה ורדלוס וטוני קולט.
בשנת 2005 שיחק בקומדיית הפשע "קיס קיס, בנג בנג".
בשנת 2007 שיחק מייהוק במותחן האימה שובר הקופות "אני אגדה" בתפקיד היצור הנגוע הרודף אחר רוברט נוויל (ויל סמית').
בשנת 2008 הופיע מייהוק בסרט הפעולה "המעניש: אזור מלחמה" בתפקיד הבלש מרטין סואפ.
בשנת 2011 שיחק במותחן של ג'ואל שומאכר "הסגת גבול" בתפקיד טיי מחבורת הפורצים.
בשנת 2012 הופיע בתפקיד קטן בדרמה של דייוויד או. ראסל "אופטימיות היא שם המשחק" בתור השוטר הנקרא לבית סוליטנו.
בשנת 2013 החל מייהוק לשחק בסדרת הפשע המוערכת "ריי דונובן" של רשת Showtime, בתפקיד ברנדן "באנצ'י" דונובן אחיו האלכוהוליסט והלא יציב של ריי דונובן (לייב שרייבר).
חיים אישיים

מייהוק נקרא על שם הסופר דשיל האמט, מחבר הספרים "האיש הרזה", "מפתח הזכוכית" ו"הנץ ממלטה". שם המשפחה הצ'כי שלו מבוטא  "my"-Hawk.
ב-1997, פגש מיהוק את הזמרת אלאניס מוריסט דרך החבר המשותף לאונרדו דיקפריו במהלך טיול לקובה. המילים לשירים "So Pure" ו-"That Particular Time" עוסקות בו.
בשנת 2009, הוא התחתן עם הזמרת ולריה מייסון. יש להם שני ילדים ומתגוררים בלוס אנג'לס.
חיים אישיים > בעיות רפואיות

מייהוק אובחן עם תסמונת טורט בגיל שש, והוא דובר ונמנה עם הדירקטוריון של העמותה Jaylen's Challenge, שהוקמה על ידי ג'יילן ארנולד בת ה-9. הוא תומך פעיל באגודת  הטורט של אמריקה (אנ'). לשתי האחיות הגדולות שלו יש גם תסמונת טורט; זה לרוב גנטי.
הוא הצהיר פעם שהסיבה המוקדמת שהוא הפך לשחקן היא בגלל שהיה לו כל כך הרבה ניסיון בהסתרת הטורט שלו. לדבריו, המיקוד הנדרש מהמשחק מאפשר לו להסוות את הטיקים שלו. מייהוק אומר שהתפיסה המוטעית הגדולה ביותר לגבי תסמונת טורט היא לגבי טיקים קוליים, הנקראים קופרוליה (אנ'). לא כולם עם טורט עושים את זה: "טיקים נוטים להתפוגג ולהיעלם, לא כולם צורחים גסויות כל הזמן." מיהוק ציין שהוא לקח תרופות רבות במהלך התיכון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1996 | פוקס פייר | דיינה טיילור |  |
| 1996 | סליפרס | קיי.סי |  |
| 1996 | רומיאו וג'ולייט | בנווליו (אנ') |  |
| 1998 | Telling You | דניס נולאן |  |
| 1998 | הקו האדום | טוראי דון |  |
| 1999 | Whiteboyz | ג'יימס |  |
| 2000 | הסערה המושלמת | סמל ג'רמי מיטשל |  |
| 2001 | The Journeyman | וולטר פי. היגס השלישי |  |
| 2001 | Nailed | דני מק'גיוש |  |
| 2001 | Finder's Fee | בולן |  |
| 2001 | One Eyed King | באג' |  |
| 2002 | הגורו (אנ') | ראסטי מקג'י |  |
| 2002 | כחול מושחת (אנ') | גארי סיידוול |  |
| 2003 | בייסיק | מולר |  |
| 2004 | קוני וקרלה (אנ') | מיקי |  |
| 2004 | היום שאחרי מחר | ג'ייסון אוונס |  |
| 2004 | Death Valley | דומיניק |  |
| 2005 | קיס קיס, בנג בנג (אנ') | פראינג פן |  |
| 2006 | העשירי פינת וולף (אנ') | ג'וניור |  |
| 2006 | הוליוודלנד (אנ') | סמל ג'ק פטרסון |  |
| 2006 | That Guy |   | סרט קצר; במאי ומפיק |
| 2007 | כלב מכבי האש (אנ') | טריי פאלקון |  |
| 2007 | סקס ומוות 101 (אנ') | לסטר |  |
| 2007 | Loveless in Los Angeles | דייב רנדל |  |
| 2007 | Superheroes | בן פאצ'ט |  |
| 2007 | אני האגדה | יצור נגוע |  |
| 2008 | סיכוי קלוש (אנ') | סיירוס |  |
| 2008 | המעניש: אזור מלחמה | הבלש מרטין סואפ |  |
| 2010 | Lifted | וויליאם מת'יוס |  |
| 2011 | The Mortician | קארבר |  |
| 2011 | The FP | קודי |  |
| 2011 | הסגת גבול (אנ') | טיי |  |
| 2011 | Abby |   | סרט קצר; במאי |
| 2012 | אופטימיות היא שם המשחק | השוטר יו |  |
| 2012 | On the Inside | קארל טראסס |  |
| 2012 | 2nd Serve | צ'ארלס |  |
| 2014 | חובשת קרבית (אנ') | מלקולם |  |
| 2015 | Too Late | ג'סי |  |
| 2016 | להתעורר מפחד (אנ') | ווילן יאנג |  |
| 2016 | Car Dogs | סקוט |  |
| 2016 | So B. It | רוי פרנקלין |  |
| 2017 | The Girl Who Invented Kissing | ויקטור |  |
| 2017 | Quest | טים |  |
| 2018 | מיליון רסיסים קטנים (אנ') | לינקולן |  |
| 2019 | דורות של רעל (אנ') | שריף קייל נוקס |  |
| 2019 | All Roads to Pearla | אוז באקו |  |
| 2022 | מים עמוקים (אנ') | ג'ונס פרננדז |  |
| 2022 | לגדול עם ההורים (אנ') | דרק |  |
| 2024 | Junction | מאט |  |
| 2024 | Armored |  |  |